**20 МАРТ 2025 г.**

**Наказателно дело от общ характер №158/2025 година – 9:30 часа**

На 20.03.2025 година, се проведе съдебно заседание по наказателно дело №158/2025 година, образувано срещу **К.Е.К.** от град Плевен, роден 1987 година, обвинен в това, че

На 05.12.2024 година в град Плевен е държал на публично място марихуана, както и метамфетамин, който е имал за цел да разпространи.

Подсъдимият е осъждан многократно за престъпления от общ характер, включително такива с предмет наркотични вещества. Към момента е с мярка за неотклонение „Задържане под стража“.

Съдебното заседание е разпоредително и в него е представено сключеното споразумение между Окръжна прокуратура – Плевен и подсъдимия, което съдът одобри. Със споразумението, К.Е.К. признава вината си и му се налага наказание от четири години лишаване от свобода ефективно. Споразумението не подлежи на обжалване, а влиза в сила незабавно.

**Наказателно дело от общ характер №580/2024 година – 10:00 часа**

На 20.03.2025 година, беше насрочено за разглеждане от състав на Плевенски окръжен съд, наказателно дело №580/2024 година, образувано срещу **Ц.М.Т.** от град Плевен, инспектор към Районна служба „Пожарна безопасност и защита на населението“ град Плевен, обвинен в това, че

През ноември 2020 година поискал дар в качеството си на длъжностно лице, за да не извърши действие по служба. Задълженията му са били свързани с контрол на спазване правилата и нормите за пожарна безопасност при строителство на жилищна сграда в град Плевен.

Съдебно заседание по делото не се е състояло на насрочената дата, поради влошено здравословно състояние на съдията-докладчик. Предстои насрочване на делото за нова дата.

**Наказателно дело от общ характер №863/2024 година – 10:30 часа**

На 20.03.2025 година, състав на Плевенски окръжен съд разгледа наказателно дело №863/2024 година, образувано срещу О.Ж.М., от град Плевен, с повдигнато обвинение за немарливо изпълнение на правно-регламентирана дейност, в качеството си на технически ръководител на обект.

На 27.10.2022 година, при извършване на строително-монтажни дейности, обвиняемият е допуснал в частично укрепен изкоп, да влезе общ работник без работно облекло и без да му е направен инструктаж. По време на работата му, в изкопа се е срутила земна маса и е затрупала работника. Причинена му е съчетана механична травма, несъвместима с живота, което довело до неговата незабавна смърт.

Като технически ръководител, подсъдимият е бил длъжен да осигури безопасни условия на труд, което е обвинен, че не е направил.

Обвинителният акт е постъпил в съда на 03.12.2024 година.

В съдебното заседание са разпитани тримата явили се свидетеля. По делото трябва да бъдат разпитани още свидетели, заради което е отложено делото. Следващото заседание е насрочено за 25.04.2025 година.

**Връзки с обществеността 20 март 2025 г.**

**e-mail:** **os\_press@abv.bg**